Roberts, tagrawla n tlelli (lébiration) tella d sebba i d-yesfqen Leqbayel s tmagit-nsen, acku aṭas n Leqbayel i yettekkan deg ṭrad-agi, rrnu ɣef way-a llan duklen u sɛan tagmat way garasen deg tegrawla-nni. Seg useggas n 1957, tella tmenɣiwt n Abane Rendane sɣur imdukal-is, akked usuffeɣ n kra n yiqeṛṛay iɣelnawen Iqbayliyen, d sebba i ten-id-yesukin s tmagit-nsen ugar n zik. Robers, yettwali « taburjwazit » taqbaylit, d nettat i d lsas n tmagit-agi taɣelnawt tamaynut.